GRB

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA LEGRAD**

**OPĆINSKI NAČELNIK**

**KLASA: 400-01/25-01/01**

**URBROJ: 2137-10-02-25-2**

**Legrad, 30. rujna 2025.**

**OBRAZLOŽENJE OSTVARENJA PRIHODA I PRIMITAKA**

**RASHODA I IZDATAKA UZ POLUGODIŠNJI IZVJEŠTAJ O IZVRŠENJU**

**PRORAČUNA OPĆINE LEGRAD ZA PRVO POLUGODIŠTE 2025. GODINE**

Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) utvrđeno je da polugodišnji izvještaj o izvršenju proračuna jedinice lokalne samouprave sadrži:

1. Opći dio proračuna koji čini:

* Sažetak Račun prihoda i rashoda i Račun financiranja,
* Račun prihoda i rashoda i
* Račun financiranja.

1. Posebni dio proračuna koji se iskazuje u izvještajima:

* Izvještaj po organizacijskoj klasifikaciji,
* Izvještaj po programskoj klasifikaciji.

1. Obrazloženja polugodišnjeg izvještaja o izvršenju proračuna.
2. Posebnih izvještaja u polugodišnjem izvještaju o izvršenju proračuna.

Sažetak računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdatak na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima:

* Izvještaj o prihodima i rashodima prema ekonomskoj klasifikaciji,
* Izvještaj o prihodima i rashodima prema izvorima financiranja,
* Izvještaj o rashodima prema funkcijskoj klasifikaciji.

Račun financiranja sadrži prikaz primitaka i izdataka i prikazuje se prema proračunskim klasifikacijama u izvještajima:

* Izvještaj računa financiranja prema ekonomskoj klasifikaciji,
* Izvještaj računa financiranja prema izvorima financiranja.

Posebni dio polugodišnjeg izvještaja o izvršenju proračuna iskazuje se u izvještajima:

* Izvještaj po organizacijskoj klasifikaciji,
* Izvještaj po programskoj klasifikaciji.

Obrazloženja polugodišnjeg izvještaja o izvršenju proračuna sastoje se od obrazloženja općeg dijela izvještaja o izvršenju i obrazloženja posebnog dijela izvještaja o izvršenju.

Posebni izvještaji u polugodišnjem izvještaju o izvršenju proračuna čine:

* Izvještaj o korištenju proračunske zalihe,
* Izvještaj o zaduživanju na domaćem i stranom tržištu novca i kapitala i
* Izvještaj o danim jamstvima i plaćanja po protestiranim jamstvima

Proračun Općine Legrad za 2025. godine usvojen je na 49. sjednici Općinskog vijeća 23. prosinca 2024. godine. I. izmjene i dopune proračuna Općine Legrad usvojene su na 53. sjednici Općinskog vijeća 4. travnja 2025. godine.

* 1. **Prihodi i primici**

Proračunski prihodi predstavljaju povećanje ekonomskih koristi tijekom izvještajnog razdoblja u obliku priljeva novca. Temeljno se klasificiraju na prihode poslovanja i prihode od prodaje nefinancijske imovine. Dalje se klasificiraju na prihode od poreza, prihode od doprinosa, potpore, prihode od imovine, prihode od upravnih i administrativnih pristojbi i po posebnim propisima i ostale prihode. Prihodi od prodaje nefinancijske imovine klasificiraju se prema vrsti prodane nefinancijske imovine. Prihodi se prikazuju u razdoblju u kojem su nastali uz uvjet da su i naplaćeni u navedenom razdoblju.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 61 | Prihodi od poreza (šifre 611+612+613+614+615+616) | 61 | 333.839,79 | 314.343,15 | 94,2 |

**Prihodi od poreza (61)** Ovaj prihod obuhvaća prihode od poreza na dohodak koji bilježi smanjenje istog prihoda u odnosu na isto izvještajno razdoblje, prihode od poreza na kuće za odmor na Šoderici koji bilježi znatno smanjenje te je naplata samo za preostala dugovanja jer se taj prihod više neće razrezivati s obzirom da je u 2025. godini uveden novi prihod na nekretnine čije zaduženje još nije razrezano u 2025. godini, prihode od poreza na promet nekretnina, ne možemo utjecati koliko će biti ostvaren prihod te ovisi o kretnjama na tržištu te bilježi povećanje u odnosu na 2024. godinu dok porez na potrošnju bilježi smanjenje u odnosu na isti period prošle godine.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 63 | Pomoći iz inozemstva i od subjekata unutar općeg proračuna (šifre 631+632+633+634+635+636+637+638+639) | 63 | 264.928,34 | 376.379,11 | 142,1 |

**Pomoći iz inozemstva i od subjekata unutar općeg proračuna (63)** Na kontu pomoći bilježi se povećanje u odnosu na 2024. godinu. Vidljivo je knjiženje na različitim kontima nego 2024. godine jer je uveden novi konto za knjiženje pomoći od fiskalnog izravnanja. Mjesečni iznos za isti prihod je povećan u odnosu na 2024. godinu te je 2025. godine proknjižena i cesija za financiranje vrtića sredstvima fiskalnog izravnanja dok je u 2024. godini za tromjesečno razdoblje bila proknjižena tijekom godine. Na pozicijama je vidljivo i knjiženje povrata za troškove zaposlenima koje Općina Drnje, kao nositelj projekta Zaposli i pomozi II., isplaćuje na naš račun. Knjižen je i povrat sredstava NPOO programa za projekt dogradnje vrtića kao zadnja isplaćena pomoć za rashode koji su nastali 2025. godine.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 64 | Prihodi od imovine (šifre 641+642+643) | 64 | 87.297,26 | 121.266,64 | 138,9 |

**Prihodi od imovine (64)** Na ovoj poziciji došlo je do povećanja u odnosu na isto izvještajno razdoblje 2024. godine, povećanje se većim dijelom odnosi na naknadu za korištenje nefinancijske imovine jer su se u 2025. godini pojavili prihodi koje ranije nismo imali kao što su prihodi vezani za geotermalni projekt te prihodi od zakupa i to veći iznosi vezani uz površinu zakupa zemljišta.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 65 | Prihodi od upravnih i administrativnih pristojbi, pristojbi po posebnim propisima i naknada (šifre 651+652+653+654) | 65 | 60.564,38 | 62.200,63 | 102,7 |

**Prihodi od upravnih i administrativnih pristojbi, pristojbi po posebnim propisima (65)** Kretnje na ovih prihodima bilježe smanjenje u odnosu na isto izvještajno razdoblje, te se većim dijelom odnose na smanjenje prihoda od komunalnog doprinosa koji ovisi o kretnjama na tržištu te prihod od komunalne naknade koji je smanjen na 59,30% u odnosu na 2024. godinu. Naplaćen je prihod dugovanja iz 2024. godine, a novi razrez još nije napravljen te će isti biti tijekom travnja.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 7 | Prihodi od prodaje nefinancijske imovine (šifre 71+72+73+74) | 7 | 293.518,08 | 151.629,00 | 51,7 |

**Prihodi od prodaje nefinancijske imovine (7)** Smanjenje na ovoj poziciji proizlazi iz razloga što je 2024. godine Općina Legrad vršila prodaju dodatnog zemljišta na TRC Šoderica u 2 provedena natječaja dok u 2025. godini takvih prihoda nije bilo. Između ostalog, ostvareni prihod se odnosi na otplatu po sklopljenim Ugovorima od 2024. godine za kupnju parcela na TRC Šoderica, za prodaju 2 gradilišta po Ugovorima iz 2024. godini (s kraja godine za koje su izvršena plaćanja početkom siječnja), za prodaju 1 gradilišta po novom natječaju na TRC Šoderica, a polovicu prihoda čini prodaja poljoprivrednog zemljišta koje je izvršila Koprivničko – križevačka županija na našem području te Općini Legrad pripada dio tog prihoda.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 8 | Primici od financijske imovine i zaduživanja (šifre 81+82+83+84+85) | 8 | 75.024,85 | 0,00 | 0 |

**Primici od financijske imovine (8)** U 2025. godini nismo imali takvih primitaka dok smo u 2024. godini imali prihode od kratkoročnog kredita koji smo povukli za plaćanje 2 računa.

* 1. **Rashodi i izdaci**

Poslovna događanja u Proračunu svrstavamo u skupine prema njihovim srodnim ekonomskim obilježjima da bismo dobili kvalitetne informacije, rashode i izdatke klasificiramo po glavnim obilježjima u više skupina. Rashodi predstavljaju smanjenje ekonomske koristi u obliku smanjenja imovine ili povećanja obveza i izvršavaju se sukladno ostvarenim prihodima. Razvrstavaju se prema programima. Prema zakonskoj regulativi, rashodi se temeljno klasificiraju na rashode poslovanja i rashode za nabavu nefinancijske imovine te izdatke za financijsku imovinu i otplate zajmova.

Rashodi poslovanja klasificiraju se na rashode za zaposlene, materijalne rashode, financijske rashode, subvencije, pomoći, naknade, donacije i ostale rashode.

Rashodi za nabavu nefinancijske imovine klasificiraju se po vrstama nabavljene nefinancijske imovine.

Izdaci za financijsku imovinu i otplate zajmova čine povrat glavnice primljenih dugoročnih kredita.

U nastavku dajemo obrazloženje odstupanja ostvarenih rashoda i izdataka u odnosu na njihovo ostvarenje u 2024. godini.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 31 | Rashodi za zaposlene (šifre 311+312+313) | 31 | 41.888,96 | 96.722,62 | 230,9 |

**Rashodi za zaposlene (31)** Povećanje rashoda za zaposlene odnosi se na 7 zaposlenih žena preko projekta koji provodi Općina Legrad pod nazivom Zaposli i pomozi II. Iste nisu radile u izvještajnom razdoblju 2024. godine te iz toga proizlazi razlika. Broj zaposlenih u JUO se nije mijenjao.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 32 | Materijalni rashodi (šifre 321+322+323+324+325+329) | 32 | 345.048,42 | 369.179,67 | 107,0 |

**Materijalni rashodi (32)** Ova pozicija bilježi isti postotak kao i 2024. godine samo što je različito po pojedinim kontima. Povećanje bilježi pozicija sa službenih putovanja zbog putovanja u inozemstvo koje u 2024. godine u istom izvještajnom razdoblju nije bilo, povećanje pozicije za stručno usavršavanje jer je potreba veća za istim te su i cijene istih porasle, povećanje na kontu uredskog materijala i literature odnosi se na izdavanje monografije Legrad koja se prvi put izdaje te su zaprimljena 2 od 3 računa, povećanje se odnosi na usluge informiranja zbog većeg broja objava vezanih na provođenje javne nabave, na poziciji za intelektualne usluge pristigao je račun za geodetsko – katastarsku izmjeru Veliki Otok kojeg u 2024. godini u istom razdoblju nije bilo. Što se tiče ostalih usluga rashodi su povećani zbog provođenja lokalnih izbora.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 34 | Financijski rashodi (šifre 341+342+343) | 34 | 3.175,65 | 7.390,60 | 232,7 |

**Financijski rashodi (34)** Povećanje na ovoj poziciji odnosi se na kamate na dugoročne kredite koje Općina Legrad ima.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 36 | Pomoći dane u inozemstvo i unutar općeg proračuna (šifre 361+362+363+365+366+367+368+369) | 36 | 65.890,90 | 158.279,90 | 240,2 |

**Pomoći dane u inozemstvo i unutar općeg proračuna (36)** Na ovoj poziciji bilježimo veliko povećanje koje se odnosi na redovno financiranje Dječjeg vrtića Dabrić koji djeluje pod Dječjim vrtićem Vrapčić iz Đelekovca. Nakon dogradnje objekta za jednu skupinu jaslica, povećanje se odnosi na troškove vezano za isto (kao što su materijalni troškovi) te za zapošljavanje novih odgojitelja te za usklađivanje plaća svih zaposlenih u ustanovi Dječjeg vrtića.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 37 | Naknade građanima i kućanstvima na temelju osiguranja i druge naknade (šifre 371+372) | 37 | 16.488,45 | 32.067,74 | 194,5 |

**Naknade građanima i kućanstvima na temelju osiguranja i druge naknade (37**) Ova pozicija bilježi veliko povećanje koje se odnosi na poticaje za stambeno zbrinjavanje koje je teretilo 2024. godinu, a isplata je bila u prvom tromjesečju 2025. godine, te isplata potpore građanima na izradu projektne dokumentacije po jednom zaprimljenom zahtjevu. Inače se po natječajima koji se provode, isplate vrše krajem godine i zbog toga je povećanje u ovom izvještajnom razdoblju.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 38 | Rashodi za donacije, kazne, naknade šteta i kapitalne pomoći (šifre 381+382+383+386) | 38 | 84.920,65 | 73.207,16 | 86,2 |

**Rashodi za donacije, kazne, naknade šteta i kapitalne pomoći (38)** Smanjenje na ovoj poziciji odnosi se na različit način isplate tekućih i kapitalnih pomoći koje se svake godine vrši na različit način te ovisno o tome u kojem periodu udruge imaju svoje aktivnosti prema sklopljenim Ugovorima. U ovom izvještajnom razdoblju jedini rashod kojeg nije bilo prošle godine u ovom periodu je isplata nagrade za ostanak liječnika u našem kraju.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4 | Rashodi za nabavu nefinancijske imovine (šifre 41+42+43+44+45) | 4 | 432.293,48 | 93.476,52 | 21,6 |

**Rashodi za nabavu nefinancijske imovine (4)** Vezano uz ulaganja u nefinancijsku imovinu, svaka je proračunska godina specifična, pa se javljaju veća i manja odstupanja unutar pozicija, iz razloga što za neka ulaganja u jednoj proračunskoj godini ima potreba, dok u drugoj nema. Ulaganja se vrše sukladno potrebama utvrđenima proračunom. Na ovim kontima bilježimo uglavnom smanjenja jer u izvještajnom razdoblju nema spomenutih rashoda. U 2024. godini u istom izvještajnom razdoblju imali smo knjižene za veće investicije koje su bile u tijeku, a odnose se na dogradnju vrtića te obnovu prostorija Općine koje su u 2024. godini i završile. U prvoj polovici 2025. godini izrađivala se projektna dokumentacija, nabavila nova autobusna stanica za naselje Veliki Otok, dovršila ograda oko groblja u Velikom Otoku, nabavila robotska kosilica, postavila nova solarna rasvjeta na mjestima gdje nije bilo postavljenih bandera za rasvjetu, nabavljeno nešto uredske opreme te fotokopirni aparat.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 89.108,48 | 123.729,08 | 138,9 |

**Izdaci za financijsku imovinu (5)** Izdaci se odnose na otplatu dugoročnog kredita za koji smo dobili povrat sredstava od NPOO za dogradnju vrtića, te na otplatu 5 mjesečnih rata za dugoročni kredit iz ranijih godina.

* 1. **Rezultat poslovanja**

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 749.161,66 | 874.410,73 | 116,7 |
| 3 | RASHODI POSLOVANJA (šifre 31+32+34+35+36+37+38) | 3 | 557.450,86 | 736.847,69 | 132,2 |
|  | **VIŠAK PRIHODA POSLOVANJA (šifre 6-Z005)** | **X001** | **191.710,80** | **137.563,04** | **71,8** |
| 7 | Prihodi od prodaje nefinancijske imovine (šifre 71+72+73+74) | 7 | 293.518,08 | 151.629,00 | 51,7 |
| 4 | Rashodi za nabavu nefinancijske imovine (šifre 41+42+43+44+45) | 4 | 432.293,48 | 93.476,52 | 21,6 |
|  | **VIŠAK PRIHODA OD NEFINANCIJSKE IMOVINE (šifre 7-4)** | **X002** | **0,00** | **58.152,48** | **-** |
| 8 | Primici od financijske imovine i zaduživanja (šifre 81+82+83+84+85) | 8 | 75.024,85 | 0,00 | 0 |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 89.108,48 | 123.729,08 | 138,9 |
|  | **MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)** | **Y003** | **14.083,63** | **123.729,08** | **878,5** |
|  | **VIŠAK PRIHODA I PRIMITAKA (šifre X678-Y345)** | **X005** | **38.851,77** | **71.986,44** | **185,3** |

U izvještajnom razdoblju višak prihoda i rashoda poslovanja iznosi 137.563,04 eura, višak prihoda od nefinancijske imovine iznosi 58.152,48 eura te manjak primitaka od financijske imovine iznosi 123.729,08 eura. Ukupni višak prihoda i primitaka za razdoblje od 1.1.-30.6.2025. godine iznosi 71.986,44 eura. Višak prihoda i primitaka odnosi se na povrat troškova za rashode izgradnje dječjeg vrtića koji su nastali u 2024. godini, a zadnji povrat po predanim ZNS-ovima bilježimo u 2025. godini. Prenesi manjak prihoda i primitaka iz prethodnih razdoblja iznosi 167.843,72 eura te manjak na kraju izvještajnog razdoblja iznosi 95.857,28 eura.

1. **POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA**
   1. **Izvještaj o korištenju proračunske zalihe**

Na temelju članka 80. stavka 2. Zakona o proračunu („Narodne Novine” broj 144/21, dalje u tekstu: Zakon) i članka 23. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine” broj 85/23) posebni izvještaj u polugodišnjem izvještaju o izvršenju proračuna je Izvještaj o korištenju proračunske zalihe.

U skladu s člankom 66. stavkom 1. Zakona o korištenju sredstava proračunske zalihe odlučuje općinski načelnik sukladno Zakonu, odnosno Odluci o izvršavanju Proračuna Općine Legrad.

Odredbom članka 65. Zakona definiran je pojam proračunske zalihe. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća, odnosno izvanrednih događaja tijekom godine.

U skladu s iznesenim, utvrđuje se da Općina Legrad u prvom polugodištu 2025. godine nije koristila sredstva proračunske zalihe.

* 1. **Izvještaj o zaduživanju na domaćem i stranom tržištu novca i kapitala**

Zaduživanje jedinica lokalne i područne (regionalne) samouprave, kao i izdavanje jamstava i suglasnosti pravnim osobama u većinskom izravnom ili neizravnom vlasništvu jedinice lokalne i područne (regionalne) samouprave i ustanovama čiji je osnivač, regulirano je člankom 120. Zakona o proračunu.

Općine, gradovi i županije mogu se zaduživati:

* za investiciju koja se financira iz njezina proračuna
* za kapitalne pomoći trgovačkim društvima i drugim pravnim osobama u većinskom vlasništvu ili suvlasništvu jedinica lokalne i područne (regionalne) samouprave radi realizacije investicije koja se sufinancira iz fondova Europske unije i za investicije odnosno projekte čija je realizacija utvrđena posebnim propisima i
* za financiranje obveza na ime povrata neprihvatljivih troškova koji su bili sufinancirani iz fondova Europske unije.

Pregled zaduživanja po dugoročnim kreditima, zajmovima i vrijednosnim papirima koje je ugovorila, odnosno preuzela jedinica lokalne i područne (regionalne) samouprave u izvještajnom razdoblju po vrsti, valutnoj, kamatnoj i ročnoj strukturi za razdoblje od 1.1.-30.6.2025. godine.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | | | | |
| **NAZIV PRAVNE OSOBE – OPĆINA LEGRAD** | | **STANJE ZAJMA 1.1.2025.** | | **OTPLATE GLAVNICE** | | **STANJE ZAJMA 30.06.2025.** | |
|
|
|
| A1. Tuzemni kratkoročni zajmovi | |  |  |  |  |  |  |
|  |  | 0,00 | | 0,00 | | 0,00 | |
| UKUPNO POD A1. | | 0,00 | | 0,00 | | 0,00 | |
| A2. Tuzemni dugoročni zajmovi | |  | |  | |  | |
| 1 | Kredit Erste banka broj 5002146742 od 29.10.2021.godine za investicijsko ulaganje | 178.018,36 | | 30.692,80 | | 147.325,56 | |
| 2 | Kredit Erste banke broj 500247968 od 26.7.2024. godine za investicijsko ulaganje | 443.877,68 | | 93.037,28 | | 350.840,40 | |
|
| UKUPNO POD A2. | | 621.896,04 | | 123.730,08 | | 498.165,96 | |
| B1. Inozemni kratkoročni zajmovi | |  |  |  |  |  |  |
| 1 |  | 0,00 | | 0,00 | | 0,00 | |
| UKUPNO POD B1. | | 0,00 | | 0,00 | | 0,00 | |
| B2. Inozemni dugoročni zajmovi | |  |  |  |  |  |  |
| 1 |  | 0,00 | | 0,00 | | 0,00 | |
| UKUPNO POD B2. | | 0,00 | | 0,00 | | 0,00 | |
| C1. Primljeni robni zajmovi | |  |  |  |  |  |  |
| 1 |  | 0,00 | | 0,00 | | 0,00 | |
| UKUPNO POD C1. | | 0,00 | | 0,00 | | 0,00 | |
| C2. Financijski zajmovi | |  |  |  |  |  |  |
| 1 |  | 0,00 | | 0,00 | | 0,00 | |
| UKUPNO POD C2. | | 0,00 | | 0,00 | | 0,00 | |
| SVEUKUPNO | | 621.896,04 | | 123.730,08 | | 498.165,96 | |

* 1. **Izvještaj o danim jamstvima i plaćanjima po protestiranim jamstvima**

U izvještajnom razdoblju, kao ni u prethodnim razdobljima, Općina nije davala jamstva stoga nema ni podataka za ovu vrstu izvještaja.

**OPĆINSKI NAČELNIK:**

**Ivan Sabolić, mag.pol.**